De astăzi rectorul Universității de Stiințe ale Vieții din Iași, prof. dr. Gerard Jităreanu, este membru corespondent al Academiei Române, în cadrul Secției de Științe Agricole și Silvice și va coordona cercetările legate de sol.
Gerard Jităreanu a declarat că se simte onorat și că acest lucru înseamnă o validare a cercetării științifice de calitate care se realizează la universitatea ieșeană.
Gerard Jităreanu: Este o recunoaștere a activității de cercetare, a activității profesionale. E o lungă perioadă și nu numai în a mea, ci a întregii echipe pe care o coordonez. Toate rezultatele au fost obținute în echipă și în cadrul Universității de Științele Vieții din Iași. Cred că această primire a mea ca membru corespondent al Academiei Române este în același timp și o recunoaștere a calității cercetării din universitatea noastră, a rezultatelor bune pe care le obținem și sigur, acest lucru nu poate decât să ne bucure.
(Radio Iași/ Constantin Mihai/ FOTO radioiasi.ro)